
Številka: 	40400-1/2023/3
Datum: 	23. 2. 2023 


Na podlagi četrtega odstavka 4. člena in prvega odstavka 6. člena Zakona o priložnostnih kovancih (Uradni list RS, št. 53/07 in 43/22) in v zvezi s prvo alinejo drugega odstavka 1. člena Uredbe o določitvi dogodkov, ob katerih se v letu 2023 izdajo priložnostni kovanci (Uradni list RS, št. 103/22) je Vlada Republike Slovenije na 37. redni seji dne 23. 2. 2023 pod točko 1.6 sprejela naslednji

S K L E P :


1. Vlada Republike Slovenije je določila videz spominskega kovanca ob 150. obletnici rojstva Josipa Plemlja, ki je kot priloga sestavni del tega sklepa.

2. Videz spominskega kovanca: Likovna rešitev kovanca prikazuje dele enačbe, ki jo je Josip Plemelj rešil prvi na svetu. Števila in simboli se vrtijo v krožnicah, ki ponazarjajo vrtenje planetov, gibanje v vesolju, hkrati pa sestavljanje posameznih nerešljivih elementov v celoto. Na ta način sta na kovancu ponazorjeni obe področji dela in raziskovanja Josipa Plemlja, tj. matematika in astronomija. Na kolobarju kovanca je razvrščenih 12 zvezd evropske zastave, na obodu kovanca pa sta napis »SLOVENIJA« in vtisnjena pika.

3. Obseg izdaje spominskega kovanca ob 150. obletnici rojstva Josipa Plemlja je en milijon kovancev.

4. Vlada Republike Slovenije nalaga Ministrstvu za finance, da v zvezi z motivom na spominskem kovancu ob 150. obletnici rojstva Josipa Plemlja izvede postopke za pridobitev soglasja Sveta Evropske unije.

5. 1., 2. in 3. točka tega sklepa začnejo veljati z dnem pridobitve soglasja iz prejšnje točke.



Barbara Kolenko Helbl
generalna sekretarka


Priloga:
· [bookmark: _GoBack]videz spominskega kovanca ob 150. obletnici rojstva Josipa Plemlja z obrazložitvijo avtorice

Prejmejo:
· Ministrstvo za finance
· Služba Vlade Republike Slovenije za zakonodajo
· Urad Vlade Republike Slovenije za komuniciranje
· Banka Slovenije

